《怀何龙友太史因李太史付寄》
明代·伍瑞隆

与君曾有十年期，今日真能称往时。天下论才如尔少，匣中看剑喜吾知。

应教翰藻争金石，渐有风猷属鼎彝。旧社李生还并署，春风岐路益相思。

作者简介：伍瑞隆（一五八五 — 一六六六），字国开，号铁山，晚号鸠艾山人。香山（今中山）人。弱冠补弟子员。明熹宗天启元年（一六二一）解元。明思宗崇祯十年（一六三七）副榜。初授化州教谕，修《高州府志》，以信史称，擢翰林院待诏，迁户部主事，再迁员外郎，管仓场。十五年，任河南大梁兵巡道，旋署藩臬两司。谢病归。南明绍武帝立，拜太仆寺正卿。明亡，隐居邑之鸠艾山中。卒年八十二。善诗书画，有《临云集》、《辟尘集》、《少城别业近草》、《鸠艾山人赋》等。清康熙《香山县志》卷七、清乾隆《香山县志》卷六有传。